stanford-oval/wikipedia huggingface dataset:
עיסאם עבדאללה
ביוגרפיה

עבדאללה החל לספק צילומים עבור רויטרס בשנת 2007, בעת שעבד כפרילנסר כשהשלים את לימודיו האקדמיים. תחילה עסק בצילום של סכסוכים פנים לבנוניים.
עבדאללה דיווח ממלחמת האזרחים בסוריה, מהסכסוך האוקראיני-רוסי ומסכסוכים נוספים. בשנת 2020 היה מועמד לפרס צלם הווידאו של השנה עבור רויטרס עבור כיסויו את הפיצוץ בנמל ביירות. הוא סיפק לעיתונות העולמית את אחת התמונות הראשוניות והעוצמתיות ביותר מהאסון. בשנת 2022 היה חלק מצוות רחב שזכה בפרס עבור סיקור של מלחמת אוקראינה–רוסיה.
ב-13 באוקטובר 2023, בעת מלחמת חרבות ברזל, סיקר עבדאללה יחד עם עיתונאים נוספים את הקרבות בין צבא הגנה לישראל לחזבאללה במסגרת החזית הלבנונית בקרבת עלמא א-שעב. קבוצת העיתונאים נפגעה מאש של אחד הצדדים, ועבדאללה נהרג, בעוד ששה עיתונאים אחרים נפצעו. דובר צה"ל לתקשורת הזרה, סא"ל ריצ'רד הכט, מסר כי בצבא הגנה לישראל "מצטערים מאוד" על מותו של עבדאללה ופתחו בחקירה, אך לא אישר שהעיתונאים נפגעו מתקיפה ישראלית.
עבדאללה נקבר ב-14 באוקטובר 2023 בעיירת הולדתו אל-ח'יאם.
הערות שוליים

1 2 3  Obituary: Reuters' Issam Abdallah covered the world's biggest events with bravery and insight באתר רויטרס, 15 באוקטובר 2023 (באנגלית)
1 2  ליאור בן ארי, צלם רויטרס נהרג בירי לדרום לבנון. צה"ל: "מצטערים, בודקים את האירוע", באתר ynet, 14 באוקטובר 2023
↑  A Reuters cameraman is killed and six other journalists are injured near Lebanon's southern border באתר הניו יורק טיימס, ‏ 13 באוקטובר 2023 (באנגלית)
↑  Pressefreiheit im Israel-Gaza-Krieg: Journalist*innen als Zielscheibe באתר די טאגסצייטונג, 15 באוקטובר 2023 (בגרמנית)
↑  Reuters journalist Issam Abdallah killed in southern Lebanon, 6 others wounded באתר CNN, ‏ 15 באוקטובר 2023 (באנגלית)
| --- | --- |
בקרת זהויות :  GND: 1307986536  VIAF: 3216169929783669380006   WorldCat (עם VIAF): 3216169929783669380006
משפט האי-גדירות של טרסקי

בלוגיקה מתמטית, משפט האי-גדירות של טרסקי הוא משפט הטוען שאין דרך להגדיר בתוך תורה נתונה, מספיק עשירה, את אוסף המשפטים שנכונים בה. באופן לא פורמלי, המשפט אומר כי אם ניתן לנסח במסגרת תורה מסוימת חלק מספיק גדול מתוך האריתמטיקה של המספרים הטבעיים, ובפרט ניתן לקודד כל נוסחה באמצעות מספר טבעי, אז לא קיימת נוסחה עם משתנה חופשי  x שמשמעותה "המשפט המיוצג על ידי המספר  x הוא נכון".
משפט זה התגלה באופן בלתי תלוי על ידי קורט גדל, במסגרת עבודתו על משפטי האי-שלמות ועל ידי טרסקי בשנת 1936.
ניסוח מדויק

תהי  T תורה שלמה בשפה מסדר ראשון  L, שניתן להגדיר בתוכה חלק גדול מספיק מהאריתמטיקה של הטבעיים, כך שניתן לתאר בתוכה את מספרי גדל.
אזי אין נוסחה True בשפה  L כך שלכל משפט  A מתקיים:  {\text{True}}[g(A)]\iff A (כאשר  g(A) הוא מספר גדל המתאים לנוסחה  A).
הוכחה

ההוכחה בדרך השלילה, ומכילה רעיונות דומים לרעיונות של הוכחת משפטי האי-שלמות.
נגדיר את פונקציית הלכסון:
הפונקציה שמקבלת מספר גדל של נוסחה ומחזירה את מספר גדל של הנוסחה המתקבלת מהצבת מספר גדל של הנוסחה המקורית במשתנה הראשון של הנוסחה המקורית (במידה והנוסחה המקורית היא חסרת משתנים נוסיף לה משתנה דמה). 
כיוון ש- d ניתנת להגדרה בתוך  L ניתן גם להגדיר את הנוסחה הבאה במסגרת  L:
כעת נברר את ערך האמת של  \psi [g(\psi )]:
כלומר נוסחה זו נכונה אם ורק אם True תטען כי היא שגויה ולהפך, בסתירה להגדרת הנוסחה True.
נעיר כי מתוך ההוכחה ניתן לראות כי אין צורך להשתמש במלוא הכוח של מספרי גדל (ההוכחה אינה מתייחסת לשאלות של רקורסיביות), וניתן להחיל אותה במקרים רחבים יותר.
ילטושקיב

| --- | --- |
 מדינה:  אוקראינה אוקראינה
 מחוז:  מחוז ויניצה ויניצה
 שטח:  3.032 קמ"ר
 גובה:  277 מטרים
 אוכלוסייה:  ‏
  ‑ בעיירה:  1,449 (2023)
 קואורדינטות:  48°59′N 27°30′E﻿ / ﻿48.983°N 27.500°E﻿ / 48.983; 27.500
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםילטושקיב(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםילטושקיב(למפת מחוז ויניצה רגילה) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיילטושקיב(למפת מחוז ויניצה מוגדלת) ויניצה ז'מרינקה מוהיליב-פודילסקי חמילניק האיסין קוזיאטין טולצ'ין ז'יטומיר קייב צ'רקאסי קירו. אודסה מולדובה צ'רנו. חמלניצקיילטושקיב  he tabBackground:;tabBorder:#aaa;defaultTab:0;
 
ילטושקיב (באוקראינית: Ялтушків; בפולנית: Jałtuszkiw; ברוסית: Ялтушков, ילטושקוב) היא עיירה במחוז ויניצה שבאוקראינה, בה התקיימה עד השואה קהילה יהודית גדולה.
תולדות היישוב

ילטושקיב נזכרת לראשונה בשנת 1431, ובאמצע המאה ה-16 הוענקו לה זכויות עיר. במהלך המאה ה-16 פשטו על העיירה הולאכים והטטרים, ובסוף המאה ה-17 הייתה תחת שלטון טורקי.
יהודי ילטושקיב

במהלך מלחמת האזרחים ברוסיה בוצעו בעיירה מספר פוגרומים בידי חיילים ואיכרים אוקראינים, בהם נרצחו כ-50 יהודים. בתקופה הסובייטית פעלו בעיירה מועצה יהודית ממלכתית ובית ספר יידי, ונמנו בה כ-1,200 יהודים.
ב-15 ביולי 1941, במהלך מבצע ברברוסה, נכבשה העיירה בידי הגרמנים, ואלו החלו מיד בחטיפת יהודיה לעבודות כפייה, תוך רצח חלקם. ב-20 בדצמבר 1941 רוכזו יהודי העיירה בגטו שהוקם בה, אשר הוקף בגדר תיל, ואשר אליו הובאו גם יהודים מיישובי האזור. בגטו, בו שררה צפיפות רבה, מתו יהודים רבים מרעב וממחלות, ומעת לעת ביצעו שוטרים גרמנים ואוקראינים מעשי התעללות ורצח ביושביו.
ב-19 באוגוסט 1942 נערכה בגטו סלקציה, תוך הפרדה בין "כשירים לעבודה" ושאינם, ורצח המסתתרים. למחרת נורו כ-450 מיהודי הגטו בבורות ירי ליד תחנת הרכבת המקומית, תוך העברת קבוצת צעירים למחנות עבודה.
ב-15 באוקטובר 1942 נרצחו 1,194 היהודים שנותרו בגטו שבעיירה.
ברברה ג'פורד

| --- | --- |

 לידה:  26 ביולי 1930 הממלכה המאוחדת דבון, אנגליה, הממלכה המאוחדת
 פטירה:  12 בספטמבר 2020 (בגיל 90) הממלכה המאוחדת קורנוול, אנגליה, הממלכה המאוחדת
 מדינה:  הממלכה המאוחדת הממלכה המאוחדת
 תקופת הפעילות:  1949–2013 (כ־64 שנים)
 מקום לימודים:  האקדמיה המלכותית לאמנות הדרמה (1949) 
 בן או בת זוג:  John Turner (1967–?) 
 פרסים והוקרה:  קצינה במסדר האימפריה הבריטית 
 פרופיל ב-IMDb
 
ברברה מרי ג'פורד, חברת מסדר האימפריה הבריטית (באנגלית: Barbara Mary Jefford;‏ 26 ביולי 1930 – 12 בספטמבר 2020) הייתה שחקנית בריטית. הייתה חברה בקבוצות התיאטרון הלהקה השייקספירית המלכותית, אולד ויק והתיאטרון המלכותי הלאומי.
ביוגרפיה

ג'פורד נולדה וגדלה בדבון, אנגליה, הממלכה המאוחדת. מאוחר יותר עברה ללונדון כדי ללמוד באקדמיה המלכותית לאמנות הדרמה.
ב-1946, בעודה לומדת באקדמיה, החלה לגלם תפקידים קטנים בתוכנית הרדיו הבריטית Westward Ho!. עם זאת, היא ערכה את הופעת הבכורה שלה בתיאטרון בשנת 1949 כאשר ניגנה בוויולה ב"הלילה השנים עשר" של ויליאם שייקספיר.
ב-1963 דיבבה את קולה של דניאלה ביאנקי, שגילמה את דמותה של טטיאנה רומנובה בסרט "מרוסיה באהבה". מאוחר יותר היא גם דיבבה את קולה של מולי פיטרס (אנ') ב"כדור הרעם" ואת קולה של קרוליין מנרו (אנ') ב"המרגלת שאהבה אותי".
ב-1967 גילמה את דמותה של מולי בלום בסרט "יוליסס". על תפקידה זה הייתה מועמדת לפרס באפט"א לקולנוע.
מלבד זאת, הופיעה ג'פורד בעוד שלל סרטי קולנוע כגון "נעלי הדייג", "מקום בו מלאכים פוחדים לדרוך", "השער התשיעי" ו"פילומנה", ובסדרות טלוויזיה כגון "בית אליוט", "רציחות במידסומר" ו"מאדאם בובארי".
ג'פורד נפטרה בגיל 90 מסרטן הוושט.
הערות שוליים

↑  Michael Coveney, Barbara Jefford obituary, The Guardian, ‏16 בספטמבר 2020
| --- | --- |
בקרת זהויות :  NLI: 987007432638105171  PLWABN: 9811475653505606  BNE: XX1073843  BnF: cb14039072c (data)  GND: 1061787982  ISNI: 0000 0000 7823 131X  LCCN: n86013809  NKC: pna2006327296  NLA: 36548986  SNAC: w6v16qfq  SUDOC: 078742072  Trove: 1286265  VIAF: 85097718   WorldCat (עם VIAF): 85097718
כנסיית סן רמי

כנסיית סן רמי היא בזיליקה של מנזר סן רמי בריימס, צרפת. המנזר נוסד בסביבות שנת 1000 לספירה. הכנסייה מכילה את שרידי הקודש של סן רמי (רמיגיוס הקדוש), בישוף ריימס, שניצר את כלוביס הראשון, מלך הפרנקים בחג המולד בשנת 496, אחרי שהביס את האלמאנים בקרב טולביאק.
הבזיליקה נחנכה בידי האפיפיור לאו התשיעי ב-1049. הספינה הראשית ובית הרוחב הם החלקים העתיקים ביותר ובנויים בסגנון רומנסקי בעוד שחזיתות המבנה והאפסיס בנויים בסגנון גותי מוקדם. האפסיס המרווח והגבוה, הנתמך מבחוץ בתמיכות דואות, מהווה את אחת הדוגמאות הטובות ביותר לאדריכלות גותית מוקדמת.
רוב אוצרות הכנסייה נשדדו במהלך המהפכה הצרפתית אך חלונות הויטראז' מהמאה ה-12 נותרו שלמים.
המנזר והכנסייה של סן רמי, ביחד עם קתדרלת ריימס וארמון טו, נהפכו לאתר מורשת עולמית של אונסק"ו ב-1991.
בית המקהלה והתמיכות הדואות
הספינה הראשית, מבט מזרחה
בית המקהלה והאפסיס
חזית כנסיית סן רמי הגותית
פיטר פריי

| --- | --- |

פיטר פריי, יולי 1969
 לידה:  1 במרץ 1914 מונטריאול, קנדה 
 פטירה:  2 ביוני 1991 (בגיל 77) 
 מדינה:  ישראל 
 תקופת הפעילות:  1927–1991 (כ־64 שנים)
 פרופיל ב-IMDb
 
הקרנת הבכורה של הסרט איי לייק מייק בקאן, 1961, בתיה לנצט ופיטר פריי במרכז התמונה.
פיטר פריי (באנגלית: Peter Frye‏; 1 במרץ 1914 – 2 ביוני 1991) היה שחקן ובמאי קולנוע ותיאטרון יהודי ישראלי-קנדי. במאי נודע בישראל בשלושים שנות המדינה הראשונות.
לקריאה נוספת

פיטר פריי, תלמה רובי-פריי, תלמה ופיטר: חיים ותיאטרון – המסע הכפול; מאנגלית: טלי נתיב-עירוני, תל אביב: זמורה-ביתן, תשנ"ו/ 1995.
Double or Bothing: Two Lives in the Theatre: The Autobiography of Thelma Ruby and Peter Frye, London: Janus, in association with the European Jewish Publication Society, 1997.
הערות שוליים

↑  ר. עזריה, גבעה 24 אינה עונה, מעריב, 29 בספטמבר 1953
↑  כאן חינוכית, More about English: Pip, יוטיוב, ‏2012
↑  מותחן מפוקפק - "מזימות בירושלים" (ארצות הברית-ישראל), "העולם הזה", גיליון 2016 מ-20 באפריל 1976, עמוד 28
נתן גרוס, בקולנוע - המרגלים עייפים - "מזימות בירושלים" — (בקולנוע "בן"יהודה" ת"א, "הדר" גבעתיים, "אשל" באר"שבע "אמפי'" חיפה), על המשמר, 23 באפריל 1976
| --- | --- |
בקרת זהויות :  NLI: 987007307427505171  GND: 1012970639  ISNI: 0000 0001 2028 1952  LCCN: nr97017265  VIAF: 121348985   WorldCat (עם VIAF): 121348985
גוריצה

ערך זה עוסק במועדון כדורגל סלובני. אם התכוונתם לעיר בסלובניה, ראו .
גוריצה (בסלובנית: ND Gorica) הוא מועדון כדורגל סלובני מהעיר נובה גוריצה שבסלובניה. הקבוצה זכתה באליפות ליגת העל הסלובנית בעונות 1996, 2004, 2005 ו-2006, וכן זכתה בגביע הסלובני בעונות 2001, 2002 ו-2014 והייתה סגנית מחזיקת הגביע בעונת 2005. הישג השיא של הקבוצה באירופה היה הגעה לשלב המוקדמות השלישי של ליגת האלופות, בו הודחה על ידי מונקו.
תארים

אליפות סלובניה: 4
הגביע הסלובני: 3
פארק הרפתקאות

פארק הרפתקאות בלב יער בשווייץ
פארק הרפתקאות הוא מקום בילוי בו ניתן לקחת חלק במגוון פעילויות חוץ שנועדו לאתגר את היכולות הפיזיות של המבקרים. פארקי ההרפתקאות ממוקמים לעיתים רבות במיקומים ציוריים כמו בין היתר ביערות או על פסגות הרים. פארקי ההרפתקאות פופולריים במיוחד בקרב משפחות, קבוצות תלמידי בית ספר, וכל מי שאוהב לעסוק באתגרים פיזיים בחוץ.
פעילויות נפוצות

פארקי הרפתקאות מכילים מגוון מתקנים המאפשרים למבקרים לעסוק בפעילויות פיזיות שונות ואשר מתאימים לרוב למגוון גילאים ורמות מיומנות. מתקנים/פעילויות בולטים בפארקי הרפתקאות כוללים:
גלישה זוויתית - כבל אשר מתוח בין שתי נקודות בגבהים שונים. הגולש עומד בקצה הגבוה, נרתם או מחזיק בגלגלת אשר מורכבת על הכבל, ומחליק עליו בכוח המשיכה. לעיתים רבות הגלישה הזוויתית בפארקי הרפתקאות מבוצעת מעל לאזורים עם נוף מרהיב.
קירות טיפוס - קירות מלאכותיים המאפשרים למבקרים להתאמן על טיפוס צוקים. לעיתים רבות הפארק יכיל קירות טיפוס ברמות קושי שונות.
מסלולי מכשולים - מסלולים הממוקמים על הקרקע או מוגבהים בהם המבקרים צריכים לקפוץ, לטפס, לזחול דרך מכשולים שונים. המטרה של המסלולים הללו היא לבחון את המהירות, הסיבולת והזריזות של האדם שמנסה לעבור בהם בפרק זמן קצוב.
פלטפורמות וגשרים על עצים - פלטפורמות וגשרים שנבנו בין צמרות העצים בפארק ההרפתקאות אשר מאפשרים למבקרים תצפית על הפארק ממעוף הציפור.
סנפלינג - ירידה במדרון או קיר תלול באמצעות חבל.
בטיחות

בפארקי ההרפתקאות מושם לרוב דגש רב על הבטיחות של כל המבקרים בשל הסיכונים הפיזיים הכרוכים בחלק גדול מהפעילויות בפארקי ההרפתקאות. לרוב המבקרים נדרשים לשמוע הנחיות בטיחות לפני שהם מורשים לקחת חלק בפעילויות השונות בפארקי ההרפתקאות ונדרשים גם ללבוש ציוד מגן כמו קסדות
, רתמות, כפפות, ולעיתים גם מגני ברכיים ומרפקים.
בנוסף לכך, פארקי הרפתקאות רבים מאוישים במדריכים אשר מיומנים היטב אשר עוקבים אחר כל הפעילויות ומסייעים למבקרים לבצע את הפעילויות השונות בבטחה.
גלריית תמונות

פארק הרפתקאות בלב יער
פארק הרפתקאות בשווייץ
פארק הרפתקאות מקורה במרכז קניות
גלישה זוויתית בפארק הרפתקאות ברוסיה
מסלול קל בפארק הרפתקאות אשר מיועד לילדים
הערות שוליים

↑  Cristian-Corneliu, Drăgoi (2014). "ATTRACTIVE ADVENTURE TOURISM ACTIVITIES THAT HAVE A STRONG IMPACT ON THE YOUNG GENERATION". Gymnasium. 15 (1).
עלי עבדאללה סאלח

עלי עבדאללה סאלח (בערבית: علي عبد الله صالح, תעתיק מדויק: עלי עבדאללה צאלח; 21 במרץ 1942 - 4 בדצמבר 2017) כיהן כנשיא הרפובליקה הערבית התימנית (צפון תימן) משנת 1978 עד לשנת 1990. עם איחוד תימן ב-1990 הפך לנשיא המדינה המאוחדת. ב-23 בנובמבר 2011 העביר את סמכויותיו בפועל כראש מדינה לסגנו עבד רבו מנסור האדי, בהסכם שנקבע בו כי ייערכו בחירות במדינה, בעקבות ההפגנות בתימן בשנת 2011, שהיו חלק מהאביב הערבי. סאלח נרצח ב-4 בדצמבר 2017 על ידי כוחות החות'ים לאחר קרב עם המורדים בצנעא.
קריירה ציבורית

סאלח היה אחד ממנהיגי ההפיכה האנטי-מלוכנית בשנת 1962. לאחר רצח הנשיא אחמד אלגשמי בשנת 1978 הפך לנשיא הרפובליקה הערבית התימנית (צפון תימן) משנת 1978 עד לשנת 1990. עם איחוד תימן ב-1990 הפך לנשיא המדינה המאוחדת. בשנת 1999 הוא נבחר לנשיאות בבחירות ישירות, כאשר זכה ב־96% מהקולות בבחירות בהן נכחו משקיפים בינלאומיים. המתמודד האחר, א-שעבי, היה חבר במפלגתו של סאלח "הקונגרס הכללי של העם", אולם התמודד כעצמאי.
במשאל עם ב-20 בפברואר 2001 החליטו 71% מהמצביעים התימנים להאריך את כהונת הנשיא מחמש לשבע שנים, ואת כהונת הפרלמנט מארבע לשש שנים. המשאל גם יצר מועצה מייעצת הממונה על ידי הנשיא בעלת סמכות חקיקה, ובכך מתחרה עם הפרלמנט הנבחר על ידי העם. ארגון "Freedom House" שיפר בדו"ח "החירות בעולם" את דירוג רמת החופש הפוליטי במדינה מ-6 ל-5.
ביולי 2005, במהלך החגיגות לציון יום השנה ה-27 לכהונתו כנשיא תימן, הכריז סאלח כי לא ישתתף בבחירות הבאות לנשיאות בספטמבר 2006. אולם ביוני 2006 שינה את דעתו, והחליט להסכים לייצג את מפלגתו בבחירות. הוא הסביר את מהלכו בכך שהיה נכון להעביר את השלטון, אולם נכנע לאור "לחצי ההמון ופניות העם התימני". בבחירות לנשיאות ב-20 בספטמבר 2006 זכה סאלח ב-77.2% מקולות המצביעים. יריבו העיקרי, פייסל בן שמלאן, זכה ב-21.8%. לטענת הממשל האמריקני, "הבחירות עמדו בקריטריונים של בחירות חופשיות והוגנות". ב-27 בספטמבר הושבע סאלח לכהונה נוספת.
בתחילת 2011, בהשראת ההפיכה בתוניסיה וההפגנות במצרים, פרצו הפגנות גם בתימן, ובעקבותיהן הודיע סאלח כי לא יאריך את כהונתו מעבר לשנת 2013 ולא יעביר את השלטון לבנו. ב-23 באפריל 2011, הודיע הנשיא סאלח כי הוא מוכן לרדת מהשלטון בתוך כמה חודשים בתמורה לחסינות. ב-18 במאי חתם סאלח על הסכם עם קבוצות אופוזיציה בתימן שיתפטר מהנשיאות בתוך חודש, אך חזר בו ב-22 במאי, וההפגנות נמשכו. ההפגנות התדרדרו עד כדי מלחמת אזרחים בין המפגינים לתומכי השלטון בתימן. ב-3 ביוני נפצע סאלח באורח קשה (40% כוויות) בעקבות שיגור של רקטות על ארמונו. בעקבות הפיגוע הוטס לערב הסעודית על מנת לקבל שם טיפול רפואי. סגנו של סאלח, עבד רבו מנסור האדי, החליף אותו כנשיא בפועל. ב-23 בספטמבר, לאחר כשלושה חודשי היעדרות, דווח כי סאלח שב לארצו.
ב-21 באוקטובר 2011 מועצת הביטחון של האו"ם אישרה פה אחד החלטה הקוראת לסאלח לחתום על הסכם שלפיו ישים קץ לדיכוי האלים של ההפגנות בארצו, ולפרוש מתפקידו כנשיא המדינה. ב-23 בנובמבר חתם סאלח בטקס שנערך בערב הסעודית בחסות בית המלוכה הסעודי ובנוכחות מנהיגי האופוזיציה בתימן, על הסכם העברת סמכויות לסגנו אל-האדי. ההסכם נוסח על ידי מדינות המפרץ וקבע כי סאלח ישמור זמנית על תוארו, אך יעביר את סמכויותיו במהלך החודש הקרוב לסגנו. תוך שלושה חודשים יתקיימו בחירות בתימן לתפקיד הנשיא, שבהן לא יתמודד סאלח, אך ההסכם העניק לו ולמקורביו חסינות מפני העמדה לדין. ב-25 בפברואר 2012 הושבע סגנו של סאלח עבד רבו מנסור האדי לנשיא תימן החדש וסאלח עזב לארצות הברית.
ב-4 בדצמבר 2017 נרצח סאלח בצנעא על ידי כוחות החות'ים.
הערות שוליים

↑  רועי קייס, הרודן שראה הכול הלך רחוק מדי - וחוסל, באתר ynet, 4 בדצמבר 2017
↑  Breaking News, World News and Video from Al Jazeera, Al Jazeera (באנגלית)
↑
↑
↑  רבבות ברחובות תימן: לא נזוז עד שהנשיא יעזוב, באתר ynet, 27 בינואר 2011
↑  בעקבות מובארק: נשיא תימן לא יאריך כהונתו, באתר ynet, 2 בפברואר 2011
↑  ניר יהב‏, תימן: בזמן השבעת הנשיא - פיגוע תופת רב נפגעים - וואלה חדשות, באתר וואלה, 25 בפברואר 2012
↑  אחרי 33 שנים: נשיא תימן פרש, באתר ישראל היום, 6 בפברואר 2012
↑  גיא אלסטר‏, תימן: המורדים הפרו-איראנים חיסלו את הנשיא לשעבר סאלח, באתר וואלה, 4 בדצמבר 2017
| --- | --- |
בקרת זהויות :  NLI: 987007300571905171  PLWABN: 9810547499705606  BnF: cb15033653f (data)  GND: 1014002508  ISNI: 0000 0000 8001 4488  LCCN: n88287940  SUDOC: 180548212  VIAF: 69212411   WorldCat (עם VIAF): 69212411
יורופיאן אייר צ'ארטר

יורופיין אייר צ'ארטר (בבולגרית: Юръпиън еър чартър) היא חברת תעופה בולגרית שמבצעת טיסות צ'ארטר מבסיסה הראשי שנמצא בנמל התעופה סופיה בסופיה, בולגריה, וכן מנמל התעופה בורגס ונמל התעופה ורנה. החברה מבצעת טיסות צ'ארטר לכ-32 יעדים בכ-14 מדינות ובהן ישראל, גרמניה, איראן, טורקיה, דנמרק ועוד.
היסטוריה

החברה הוקמה בשנת 2000 והחלה את פעילותה ב-14 בדצמבר אותה שנה. החברה החלה את פעילותה עם 5 מטוסים מדגם טופולב Tu-154 והפעילה טיסות לחברות תיירות שונות באירופה (בהן ישראייר), וטסה בעיקר לאוסטריה, צ'כיה, גרמניה, ישראל ופולין.
בשנת 2004 הוציאה החברה את מטוסי הטופלוב משירות ובמקומם הכניסה 7 מטוסיי מקדונל דאגלס MD-82. בשנת 2011 גדל צי החברה והיו ברשותה 12 מטוסי מקדונל דאגלס MD-82.
מאז הקמת החברה היא ביצעה כ-25,000 טיסות והטיסה כ-3.5 מיליון נוסעים. לחברה 260 עובדים.
צי המטוסים

צי המטוסים של החברה, נכון לנובמבר 2018 :
| כלי טיס | בצי | בהזמנה | נוסעים> Y | נוסעים> סה"כ | הערות |
| --- | --- | --- | --- | --- | --- |
| איירבוס A320-200 | 6 | — | 174 | 174 |  |
| מקדונל דאגלס MD-82 | 9 | — | 164 | 164 |  |
| סה"כ | 15 | — |  |  |  |
הערות שוליים

↑  "Bulgarian Air Charter fleet".
דניאלה ביאנקי

| --- | --- |

 לידה:  31 בינואר 1942 (בת 82) רומא, ממלכת איטליה 
 מדינה:  איטליה איטליה
 תקופת הפעילות:  1958–1970 (כ־12 שנים) 
 מספר צאצאים:  1 
 פרופיל ב-IMDb
 
ערך זה עוסק בשחקנית איטלקייה. אם התכוונתם לכלכלן איטלקי הפועל באנגליה, ראו .
דניאלה ביאנקי עם ריצ'רד צ'מברלין (משמאל) וריימונד מאסי, 1964
דניאלה ביאנקי (באיטלקית: Daniela Bianchi; נולדה ב-31 בינואר 1942) היא שחקנית איטלקייה, שנודעת במיוחד בסרט ג'יימס בונד "מרוסיה באהבה" משנת 1963, שם גילמה את דמותה של טטיאנה רומנובה.
ביוגרפיה

דניאלה ביאנקי נולדה ברומא, נבחרה לסגנית ראשונה בתחרות מיס תבל 1960, שם בחרה בה העיתונות למיס פוטוגניק. קריירת המשחק שלה החלה ב-1958. ברברה ג'פורד (Barbara Jefford) דיבבה את קולה בסרט "מרוסיה באהבה".
היא שיחקה בכמה סרטים איטלקיים וצרפתיים לאחר תפקידה בסרט "מרוסיה באהבה", האחרון שבהם היה Scacco Internazionale ב-1968. אחד מסרטיה האחרונים היה Operation Kid Brother (שנודע גם בשם OK Connery and Operation Double 007), שהיה פרודיה באנגלית על סרטי ג'יימס בונד (בו ביאנקי דובבה גם כן) ובו כיכב אחיו של שון קונרי, ניל קונרי. ב-1970 היא פרשה ממשחק ונישאה למגנאט מג'נובה, בעל עסקי ספנות, ונולד להם בן.
פילמוגרפיה

Scacco internazionale (1968) as Helen Harris ... aka The Last Chance (USA)
OK Connery (1967) as Maya Rafis ... aka Operation Kid Brother (USA)
Dalle Ardenne all'inferno (1967) as Kristina von Keist ... aka Dirty Heroes (Philippines: English title) (USA)
Troppo per vivere... poco per morire (1967) as Arabella ... aka Your Turn to Die (International: English title)
Requiem per un agente segreto (1966) as Evelyn ... aka Requiem for a Secret Agent (USA)
Missione speciale Lady Chaplin (1966) as Lady Arabella Chaplin ... aka Operation Lady Chaplin
Zarabanda Bing Bing (1966) as Mercedes ... aka Balearic Caper (USA)
Ombrellone, L (1966) as Isabella Dominici ... aka Weekend Wives
Slalom (1965) as Nadia ... aka Snow Job (USA: TV title)
Dr. Kildare as Francesca Paolini (3 episodes, 1964)
Tigre aime la chair fraiche, Le (1964) as Mehlica Baskine ... aka Code Name: Tiger (USA)
From Russia with Love (1963) as Tatiana Romanova
Spada del Cid, La (1962) as Elvira ... aka The Sword of El Cid
Domenica d'estate, Una (1962) as Donatella ... aka Always on Sunday (USA)
Démons de minuit, Les (1961) ... aka Midnight Follies
En cas de malheur (1958) (uncredited) ... aka Love Is My Profession (USA)
הערות שוליים

↑  Horsley, Carter B, "From Russia With Love". The City Review.
↑  www.mi6.co.uk
| --- | --- |
בקרת זהויות :  NLI: 987007446965505171  BNE: XX1514936  BnF: cb13930590x (data)  GND: 1062466713  ICCU: RAVV327552  ISNI: 0000 0000 7825 5952  LCCN: no2003010138  NKC: xx0152434  VIAF: 90307622   WorldCat (עם VIAF): 90307622
דומז'אלה (כדורגל)

נוגומטני קלוב דומז'אלה (בסלובנית: Nogometni Klub Domžale) הוא מועדון כדורגל סלובני מהעיר דומז'אלה שבמרכז המדינה. הקבוצה משחקת כיום בליגת העל הסלובנית.
היסטוריה

הקבוצה משתתפת בליגה הסלובנית מאז הקמתה בשנת 1991 וירדה פעמיים לליגה השנייה. הקדנציה הנוכחית של הקבוצה בליגה הבכירה החלה בעונת 2003/04. הקבוצה השתתפה לראשונה במפעל אירופי כלשהו, בגביע אופ"א, בעונת 2005/2006, כשבשלב השני הדיחה את מ.ס אשדוד הישראלית בשני מפגשים. אך הודחה בשלב השלישי על ידי שטוטגרט הגרמנית. בעונה הבאה השתתפה פעם נוספת במוקדמות המפעל, אך הודחה על ידי הפועל תל אביב הישראלית.
בעונת 2007/2008 הקבוצה השתתפה בפעם הראשונה במוקדמות ליגת האלופות. בסיבוב המוקדמות הראשון הקבוצה ניצחה את קבוצת קיי אף טירנה מאלבניה. בסיבוב המוקדמות השני הקבוצה הפסידה לקבוצת דינמו זאגרב מקרואטיה והודחה מהטורניר.
בעונת 2008/2009 הקבוצה השתתפה בפעם השנייה במוקדמות ליגת האלופות. בסיבוב המוקדמות הראשון הקבוצה ניצחה את קבוצת F91 דודלאנג' מלוקסמבורג. בסיבוב המוקדמות השני הקבוצה הפסידה לקבוצת דינמו זאגרב מקרואטיה והודחה מהטורניר.
הקבצה מארחת באצטדיון ספורטני פארק בעיר, שהוקם בשנת 1948 ומכיל 3,234 מקומות ישיבה.
תארים

הליגה הסלובנית :
אליפות (2): 2007, 2008
מקום שני: 2005, 2006, 2011
הגביע הסלובני :
זכייה (2): 2011, 2017
גמר: 2010
הסופרקאפ הסלובני :
זכייה (2): 2007, 2011
גמר: 2008
אלישיב שמשי

| --- | --- |

אלישיב שמשי, מפקד גדוד שריון במלחמת יום הכיפורים, 1973
 לידה:  28 באוגוסט 1941 (בן 83) תל אביב
 מדינה:  ישראל 
 השתייכות:   צבא הגנה לישראל
 דרגה:    תת-אלוף
 תפקידים בשירות
 מפקד גדוד 430  מפקד קורס מפקדי פלוגות שריון  מפקד קורסי המ"פים הרב-חיליים הראשונים  מפקד חטיבה 600  ראש מטה גיס
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 עיטורים
   עיטור המופת
 
אלישיב שמשי (נולד ב-28 באוגוסט 1941 בתל אביב) הוא איש צבא ישראלי. היה תת-אלוף בצה"ל, אשר עוטר בעיטור המופת על תפקודו כמג"ד שריון במלחמת יום הכיפורים. בתפקידו האחרון בצה"ל היה ראש מטה גיס. בוגר אוניברסיטת בר-אילן בכלכלה ובמנהל עסקים. לאחר שחרורו מצה"ל עסק בין היתר בכתיבת ספרים בתחום הצבאי שבהם הוא שם דגש על תיאור וניתוח קרבות ברמה הטקטית והמערכתית.
אלישיב שמשי 1987
אלישיב שמשי רמ"ט גיס במילואים
שירות צבאי

התגייס לחיל השריון באוגוסט 1960. הוכשר כטנקיסט בגדוד 82, ולאחר קורס קצינים היה מ"מ ומ"פ טנקים בגדוד. השתתף בתקריות אש מול הסורים ובאחת מהן השמיד טנק סורי מדגם פנצר סימן 4 בתאופיק, מעל קיבוץ תל קציר. במלחמת ששת הימים, פיקד על פלוגת טנקים בגדוד 82 ובמסגרת חטיבה 7, שעליה פיקד אל"ם שמואל גורודיש, לחם בחזית המצרית בקרבות חאן-יונס, ברפיח, באל-עריש, בג'בל לבּני, בביר-גפגפה ועד לתעלת סואץ. במלחמת ההתשה, לחם תחילה באזור תעלת סואץ, ובהמשך, לאחר שגדוד 82 עלה לרמת הגולן, השתתף בימי קרב בבקעה ובעמק הירדן. במרץ 1968 פיקד כסגן מפקד כוח ובהמשך כמפקד כוח ב"מבצע כראמה".
במלחמת יום הכיפורים פיקד על גדוד 430 (גדוד "סערה") בחטיבה 500 ובמסגרת אוגדה 162, שעליה פיקד אלוף אברהם אדן (ברן), לחם בחזית המצרית: בקרבות הבלימה מול כוחות של הארמייה השנייה, בצליחת תעלת סואץ, בהשמדת בסיסי טילים וכוחות אויב בעומק שטח מצרים, ועד הגעה לעיר סואץ וכיתור הארמייה השלישית. על האופן שבו פיקד על גדודו במלחמה עוטר בעיטור המופת. שמשי פיקד על חטיבת שריון 177 (מילואים) ולאחר מכן מונה לסגן מפקד אוגדה 611. בשנת 1978 התמנה למפקד קורס מ"פים שריון, ובהמשך יזם, הקים ופיקד על קורסי המ"פים הרב-חיליים הראשונים בצה"ל. הדריך בקורס מג"דים ובמכללה לפיקוד ומטה והתמנה לראש מטה גיס בדרגת תת-אלוף, תפקיד שבו שירת במילואים תקופה ארוכה לאחר שחרורו.
לאחר השירות הצבאי

שימש כיועץ צבאי לצוות משולב של רפא"ל (רשות פיתוח אמצעי לחימה) וחברת לוראל האמריקאית, צוות שהתמודד וזכה במכרז להקמת מתב"ת (מערכת תחקור ובקרת תרגילים) עבור צה"ל. פיתח עבור צה"ל מתכונת לאימון יחידות שדה, לביצוע תרגילי מפקדות ומשחקי מלחמה. ייסד את שריון (אורכב 14.05.2015 בארכיון Wayback Machine) – ביטאון עמותת השריון (אורכב 14.05.2015 בארכיון Wayback Machine), והיה עורכו הראשי הראשון. היה מנכ"ל מציל"ה – המועצה לצמצום העבריינות בישראל, ייסד את הביטאון מצילה והיה עורכו הראשי.
שמשי השתתף בבניית שני מודלים נפרדים לקבלת החלטות תחת לחץ: האחד, עם ראש המחלקה לפסיכולוגיה באוניברסיטת תל אביב, פרופסור נחמיה פרידלנד ועם פרופסור גיורא קינן; השני, עם המרכז לחקר לחץ פסיכולוגי באוניברסיטת חיפה, בראשות פרופסור שלמה ברזניץ ובהנחיית פרופסור חסידה בן-צור.
אלישיב שִמשי זכה בפרס הראשון בהענקת פרס מולדובן לספרות צבאית חדשנית לשנת 2016 על ספרו – ממני תראו וכן תעשו: על דוגמה אישית בשדה הקרב.